Käisin eile vanaemal külas, lobisesin nagu ikka oma tegemistest ja lastest ja kõigest, mis vahepeal juhtunud. Vanaema aina päris ja uuris, aga endast ei räägi. Palusin siis vanaema, et nüüd on sinu kord, räägi, mis siin ka põnevat on juhtunud. Vanaema naeratas, ohkas kuidagi kurvalt ja ütles:  "No mis sa nüüd, ei toimu siin midagi. Näed, istun siin  akna all ja vaatan kuidas tihased pekki toksivad, vahel tuleb rähn ka..."    Jah, pikk sügis-talvine aeg on kätte jõudnud, aiatööd selleks aastaks läbi, lehed riisutud, lund veel ei saja. Nii ei jäägi muud, kui vaadata tihaseid ja vahel, kui veab, tekitab rähnipoiss veidike elevust. Toanurgas nurrub kass ja mängib telekas.    Vanaemast pole viimasel ajal pilti teinud, talle ei meeldi eriti, leidsin ühe paari aasta taguse kus Kirke alles pisike, kui nukuke :)